Република Србија

Аутономна Покрајина Војводина

**ОПШТИНА ЖИТИШТЕ**

**ПРЕДСЕДНИК ОПШТИНЕ**

**Комисија за утврђивање права**

**на финансијску подршку женама**

**на територији општине Житиште**

Број: II-401-125/2021-2

Датум: 12.11.2021.

**ЖИТИШТЕ**

На основу члана 4. Став 4. Одлуке о економском оснаживању жена у локалној заједници ( ''Службени лист Општине Житиште'', број 36/2015), Комисија за утврђивање права на финансијску подршку женама на територији општине Житиште, дана 12.11.2021. године доноси

**П Р А В И Л Н И К**

**O РАДУ КОМИСИЈЕ ЗА УТВРЂИВАЊЕ ПРАВА НА ФИНАНСИЈСКУ ПОДРШКУ ЖЕНАМА НА ТЕРИТОРИЈИ ОПШТИНЕ**

**ЖИТИШТЕ**

**И НАЧИНУ И ПОСТУПКУ ОСТВАРИВАЊА ПРАВА НА ДОДЕЛУ СРЕДСТАВА ИЗ БУЏЕТА ОПШТИНЕ ЗА ЕКОНОМСКО ОСНАЖИВАЊЕ ЖЕНА НА ТЕРИТОРИЈИ ОПШТИНЕ ЖИТИШТЕ**

I ОСНОВНЕ ОДРЕДБЕ

Члан 1.

Овим Правилником регулише се начин рада и одлучивања и друга питања везана за рад Комисије за утврђивање права на финансијску подршку женама на територији општине Житиште (у даљем тексту Комисија) и одређују се услови, начин, области, критеријуми и поступак доделе средстава за економско оснаживање жена на територији Општине Житиште (у даљем тексту: корисница) из буџета општине Житиште.

Термини који се користе у овом правилнику, а који имају родно значење, изражени у граматичком мушком роду подразумевају природни женски и мушки пол лица на које се односе.

Члан 2.

Комисија има пет чланова од којих је један председник.

Административне и стручне послове за потребе Комисије обавља Општинска управа.

Комисија има следеће надлежности:

* расписује Јавни позив за доделу средстава;
* разматра пријаве на конкурс;
* врши избор корисника за стицање права на финансијску помоћ по основу конкурса о чему доноси решење;
* доставља решење о избору Општинском већу ради давања сагласности на исто.

Члан 3.

Комисија је самостална и независна у свом раду.

Комисија ради и одлучује на седницама.

Седнице Комисије су јавне.

Седница Комисије може се одржати ако јој присуствује више од половине чланова Комисије.

Члан 4.

Седницама Комисије председава председник Комисије, кога у његовом одсуству мења члан комисије којег одреди председник Комисије.

У случају одсуства и председника и председавајућег Комисије, чланови Комисије, под условом да је обезбеђен кворум за рад и пуноважно одлучивање, бирају председавајућег за ту седницу Комисије.

Комисија о свом раду води записник.

Члан 5.

У случају сукоба интереса, односно када је подноситељка захтева члан Комисије или је члан комисије родбински или на било који други начин повезан са подноситељком захтева, који може да изазове непристрасност при доношењу одлуке о поједином захтеву, такав члан Комисије је дужан да о томе обавести остале чланове Комисије и изузима се из гласања о том конкретном захтеву.

Члан 6.

Комисија је дужна да се састаје редовно, по потреби, те да размотри све пристигле захтеве и у складу са прописаним критеријумима, изврши избор лица која стичу право на остваривање права на финансијску подршку по јавном позиву, и донесе решења о стицању права на финансијску подршку.

Члан 7.

Средства за економско оснаживање жена предвиђена су буџетом Општине Житиште за сваку годину.

Финансијска помоћ се додељује корисницима једнократно и неповратно, у највишем износу који се дефинише јавним позивом за сваку годину.

Члан 8.

Право на финансијску подршку имају жене са пребивалиштем на територији Општине Житиште које до сада нису користиле друге државне помоћи за исту опрему, односно нису добиле подршку из локалног, покрајинског или републичког буџета у последње три године за исту опрему за коју аплицирају, које испуњавају један од следећих услова:

- да су незапослене и желе да покрену пољопривредну производњу или започну сопствени бизнис

-да су носиоци пољопривредног газдинства

-да су предузетнице или власнице привредног друштва.

II ПОСТУПАК ДОДЕЛЕ СРЕДСТАВА

Члан 10.

Средства за економско оснаживање жена из додељују се на основу јавног позива.

Јавни позив се објављује на огласној табли Општине Житиште, на огласним таблама месних заједница, односно месних канцеларија, и на званичној интернет страници општине Житиште.

Члан 11.

Разматрање захтева и избор корисница којима се додељују буџетска средства врши Комисија образована од стране Председника Општине Житиште.

Сагласност на Решење о стицању права на финансијску помоћ даје Општинско веће Општине Житиште.

Члан 13.

Текст Јавног позива обевезно садржи следеће елементе:

* циљ Јавног позива
* укупан буџет
* ко може да учествује
* рок за подношење
* начин подношења пријаве
* додатна појашњења

Члан 14.

Пријава на конкурс подноси се Комисији на обрасцу ''Захтев за економско оснаживање жена у локалној заједници“, који се налази у прилогу овог Правилника и чини његов саставни део.

Члан 15.

Учесници конкурса који испуњавају услове се рангирају доделом одговарајућег броја бодова и то по следећим критеријумима:

1. Одрживост пројекта – до 20 бодова
2. Добијена средства по Јавном позиву за економско оснаживање жена у претходне три године;

* три пута – 0 бодова
* два пута – 5 бодова
* једном – 10 бодова
* ниједном – 20 бодова

1. Пословна идеја – до 20 бодова

Члан 15.

Након решења о расподели средстава, и давања сагласности на решење од стране Општинског већа Општине Житиште, са изабраним подносиоцима захтева – корисницима права на финансијску подршку, закључују се уговори о додели бесповратних средстава.

Уговор у име Општине потписује Председник Општине.

Уговором из става 1. овог члана уређују се међусобна права и обавезе уговорних страна, начин и рок за пренос одобрених средстава.

Члан 16.

Корисници права на финансијску подршку којима су додељена средства по јавном позиву, дужни су да у року од 30 дана по реализацији пословне идеје за коју су додељена буџетска средства, а најкасније шест месеци од дана потписивања уговора, поднесу извештај о реализацији активности и доставе доказе о наменском коришћењу Комисији за економско оснаживање жена.

Извештаји се подносе у штампаном облику, предајом на писарницу општинске управе или поштом.

III ПОСТУПАК ВРАЋАЊА НЕНАМЕНСКИ УТРОШЕНИХ СРЕДСТАВА

Члан 17.

Уколико се утврди да корисници права на финансијску подршку добијена средства не користе за реализацију активности за које су средства одобрена, односно ненаменски троше средства или противно одредбама уговора, дужне су да врате добијена средства.

IV ЗАВРШНЕ ОДРЕДБЕ

Члан 18.

Овај Правилник ступа на снагу наредног дана од дана доношења.

ПРЕДСЕДНИЦА КОМИСИЈЕ

с.р. Ивана Петрић